**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΕΘΝΙΚΟ ΚΕΝΤΡΟ ΕΡΕΥΝΑΣ ΚΑΙ**

**ΤΕΧΝΟΛΟΓΙΚΗΣ ΑΝΑΠΤΥΞΗΣ (ΕΚΕΤΑ)**

6ο χλμ. Χαριλάου-Θέρμης

570 01 Θέρμη – ΘΕΣΣΑΛΟΝΙΚΗ

Θέρμη, 30-05-2022

Αρ. Πρωτοκόλλου : 30597

**ΘΕΜΑ: Πλήρωση δύο (2) θέσεων έκτακτου προσωπικού στο Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ)/Ινστιτούτο Τεχνολογιών Πληροφορικής και Επικοινωνιών (ΙΠΤΗΛ)**

**ΑΠΟΦΑΣΗ**

**Το Διοικητικό Συμβούλιο του Εθνικού Κέντρου Έρευνας και Τεχνολογικής Ανάπτυξης (ΕΚΕΤΑ)**

**Έχοντας υπ’ όψη:**

1. Το Ν. 4310/2014 (ΦΕΚ 258/Α/08.12.2014) «Έρευνα, Τεχνολογική Ανάπτυξη και Καινοτομία και άλλες διατάξεις» όπως ισχύει
2. Τα άρθρα 64 και 69 του Ν. 4485/2017 (ΦΕΚ 114/ Α/04.08.2017) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις» όπως ισχύουν
3. Το Ν. 4314/2014 (ΦΕΚ 265/Α/23.12.2014) «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014-2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L156/16.06.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις», όπως ισχύει, και ιδίως το άρθρο 30 αυτού
4. Το αρθ. 12 της με Α.Π. 137675/EΥΘΥ1016 (ΦΕΚ 5968 Β΄/31-12-2018) «Αντικατάσταση της υπ’ αριθ**.** 110427/ΕΥΘΥ/1020 (ΦΕΚ 3521/Β/01.11.2016) Υπουργικής Απόφασης με τίτλο **«**Τροποποίηση και αντικατάσταση της υπ΄ αριθ. 81986/ΕΥΘΥ712/31.07.2015 (ΦΕΚ Β΄1822) Υπουργικής Απόφασης ‘Εθνικοί κανόνες επιλεξιμότητας δαπανών για τα προγράμματα του ΕΣΠΑ 2014-2020-Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς-Διαδικασία ενστάσεων επί των αποτελεσμάτων αξιολόγησης πράξεων», όπως ισχύει
5. Τις διατάξεις του άρθρου 4 παρ. 1 της ΠΥΣ 33/2006 περί Αναστολής Διορισμών στο Δημόσιο Τομέα, όπως τροποποιήθηκε και ισχύει
6. Το Π.Δ. 77/2000 (ΦΕΚ 65Α/10.03.2000) «Σύσταση νομικού προσώπου ιδιωτικού δικαίου με την επωνυμία «Εθνικό Κέντρο Έρευνας και Τεχνολογικής Ανάπτυξης» (Ε.Κ.Ε.Τ.Α.), όπως τροποποιήθηκε από το Π.Δ. 82/2002 (ΦΕΚ 59Α/27.03.2002), το Π.Δ. 161/2007 (ΦΕΚ 202Α/23.08.2007), την παρ. 4 του άρθρου 5 «Συγχωνεύσεις ερευνητικών φορέων» του Ν. 4051/2012 (ΦΕΚ 40 Α΄/29-02-2012) και το άρθρο 7 του Ν. 4109/2013 (ΦΕΚ 16 Α΄/23-01-2013)
7. Τον Εσωτερικό Κανονισμό Λειτουργίας του ΕΚΕΤΑ, ο οποίος εγκρίθηκε με την Υ.Α. 747(ΦΟΡ)115/2005 (ΦΕΚ 125 Β΄/2005)
8. Την υπ’ αριθμ. 4882/18-01-2021 (ΦΕΚ 32/Υ.Ο.Δ.Δ./25-01-2021) απόφαση του Υφυπουργού Ανάπτυξης και Επενδύσεων περί α) αποδοχής παραίτησης του Δημητρίου Τζοβάρα από τη θέση Διευθυντή του Ινστιτούτου Τεχνολογιών Πληροφορικής και Επικοινωνιών (Ι.Π.ΤΗΛ.) του Εθνικού Κέντρου Έρευνας και Τεχνολογικής Ανάπτυξης (Ε.Κ.Ε.Τ.Α.), β) Διορισμού του Δημητρίου Τζοβάρα στη θέση του Διευθυντή της Κεντρικής Διεύθυνσης του Ε.Κ.Ε.Τ.Α., γ) ορισμού αυτού, ως Προέδρου του Διοικητικού Συμβουλίου (Δ.Σ.) του εν λόγω φορέα και δ) ανασυγκρότησης του Δ.Σ. του εν λόγω φορέα
9. Την υπ’ αριθμ. 104275/24.09.2021 (ΦΕΚ 824/Υ.Ο.Δ.Δ./01.10.2021) απόφαση του Υφυπουργού Ανάπτυξης και Επενδύσεων περί α) διορισμού του Ιωάννη Κομπατσιάρη στη θέση του Διευθυντή του Ινστιτούτου Τεχνολογιών Πληροφορικής και Επικοινωνιών (Ι.Π.ΤΗΛ.) του Εθνικού Κέντρου Έρευνας και Τεχνολογικής Ανάπτυξης (Ε.Κ.Ε.Τ.Α.), β) διορισμού του Διονυσίου Μπόχτη στη θέση του Διευθυντή του Ινστιτούτου Βιο-οικονομίας και Αγρο- Τεχνολογίας (ΙΒΟ) του Εθνικού Κέντρου Έρευνας και Τεχνολογικής Ανάπτυξης (Ε.Κ.Ε.Τ.Α.), γ) ορισμού αυτών, ως μελών του Διοικητικού Συμβουλίου (Δ.Σ.) του Ε.Κ.Ε.Τ.Α. και δ) ανασυγκρότησης του Δ.Σ. του Ε.Κ.Ε.Τ.Α.
10. Την με Α.Π. ΕΥΔ ΕΠΑΝΕΚΠ: 1180/356/A2/10.03.2017 Πρόσκληση για την υποβολή προτάσεων (Κωδικός ΟΠΣ 2076) με τίτλο «ΕΡΕΥΝΩ – ΔΗΜΙΟΥΡΓΩ – ΚΑΙΝΟΤΟΜΩ»
11. Την με Α.Π.: ΕΥΔΕ ΕΤΑΚ 3585/29.07.2021 Απόφαση Ένταξης της Πράξης/έργου με τίτλο **«Φορητό Εργαστήριο Ανοικτής Πρόσβασης για την Ανάδειξη της Τέχνης της Φωτογραφίας» - «MOMUS-Photo-VR»** και κωδικό **5131357 / Τ2ΕΔΚ-02053**.
12. Tην υπ’ αρ. 454/30.07.2021 απόφαση του Δ.Σ. του ΕΚΕΤΑ με την οποία εγκρίθηκε η εκτέλεση της Πράξης/έργου με τίτλο **«Φορητό Εργαστήριο Ανοικτής Πρόσβασης για την Ανάδειξη της Τέχνης της Φωτογραφίας» - «MOMUS-Photo-VR»** και κωδικό **5131357 / Τ2ΕΔΚ-02053**, σύμφωνα με το εγκεκριμένο Τεχνικό Παράρτημα αυτής.

**ΠΡΟΚΗΡΥΣΣΕΙ**

την πλήρωση **δύο (2) θέσεων έκτακτου προσωπικού (με σύμβαση ανάθεσης έργου)** στο πλαίσιο της Πράξης με τίτλο **«Φορητό Εργαστήριο Ανοικτής Πρόσβασης για την Ανάδειξη της Τέχνης της Φωτογραφίας» - «MOMUS-Photo-VR»** και κωδικό **5131357 / Τ2ΕΔΚ-02053 στο Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ)/Ινστιτούτο Τεχνολογιών Πληροφορικής και Επικοινωνιών (ΙΠΤΗΛ)**.

Ακολουθεί η Πρόσκληση Εκδήλωσης Ενδιαφέροντος.

 Για το ΕΚΕΤΑ

Δημήτριος Τζοβάρας

Διευθυντής Κ.Δ. & Πρόεδρος Δ.Σ.

**ΕΘΝΙΚΟ ΚΕΝΤΡΟ ΕΡΕΥΝΑΣ ΚΑΙ**

**ΤΕΧΝΟΛΟΓΙΚΗΣ ΑΝΑΠΤΥΞΗΣ (ΕΚΕΤΑ)/**

**ΙΝΣΤΙΤΟΥΤΟ ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ (ΙΠΤΗΛ)**

6ο χλμ. Χαριλάου-Θέρμης

570 01 Θέρμη – ΘΕΣΣΑΛΟΝΙΚΗ

Πληροφορίες: Κεχαγιάς Διονύσιος

Τηλ. 2311 257716

Fax. 2310 474128

E-mail: diok@iti.gr

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Στο πλαίσιο υλοποίησης της Πράξης με τίτλο **«Φορητό Εργαστήριο Ανοικτής Πρόσβασης για την Ανάδειξη της Τέχνης της Φωτογραφίας» - «MOMUS-Photo-VR»** και κωδικό **5131357 / Τ2ΕΔΚ-02053**,η οποία έχει ενταχθεί στη Δράση «**ΕΡΕΥΝΩ-ΔΗΜΙΟΥΡΓΩ-ΚΑΙΝΟΤΟΜΩ**» **- Β΄ΚΥΚΛΟΣ** του Επιχειρησιακού Προγράμματος Ανταγωνιστικότητα Επιχειρηματικότητα και Καινοτομία (ΕΠΑνΕΚ) που χρηματοδοτείται από την ΣΑΕ1191 με κωδικό πράξης ΣΑ (ενάριθμο) 2020ΣΕ11910000 και την ΣΑΕ1141 με κωδικό πράξης ΣΑ (ενάριθμο) 2019ΣΕ11410003 και συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) και από εθνικούς πόρους, το **Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ)/ Ινστιτούτο Τεχνολογιών Πληροφορικής και Επικοινωνιών (ΙΠΤΗΛ)** προτίθεται να απασχολήσει  έκτακτο προσωπικό, με το οποίο θα συναφθεί σύμβαση ανάθεσης έργου και προσκαλεί φυσικά πρόσωπα να εκδηλώσουν το ενδιαφέρον τους για την ανάληψη του σχετικού έργου, σύμφωνα με τους όρους που αναφέρονται στη συνέχεια της παρούσας Πρόσκλησης.

**ΘΕΣΕΙΣ**

Στο πλαίσιο της παρούσας Πρόσκλησης προκηρύσσονται δυο (2) θέσεις έκτακτου προσωπικού που θα απασχοληθεί στο **Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ) / Ινστιτούτο Τεχνολογιών Πληροφορικής και Επικοινωνιών (ΙΠΤΗΛ)** μέσω σύναψης σύμβασης ανάθεσης έργου.

Ακολουθεί αναλυτική περιγραφή της θέσης με τον αντίστοιχο κωδικό της.

**ΚΩΔΙΚΟΣ ΘΕΣΕΩΝ: 30597**

**ΕΙΔΙΚΟΤΗΤΑ:** Ηλεκτρολόγος Μηχανικός και Μηχανικός Υπολογιστών ή Πληροφορική ή συναφής ειδικότητα

**ΑντικεΙμενο ΘΕΣΕΩΝ:**

Διαδικτυακή Εφαρμογή Περιήγησης στο Εικονικό Μουσείο

**Παραδοτέα/Αναμενόμενα αποτελέσματα:**

Οι υποψήφιοι που θα επιλεγούν αναμένεται να ασχοληθούν με τη σχεδίαση και ανάπτυξη της συνολικής πλατφόρμας Διαδικτυακής Περιήγησης που υλοποιείται μέσω του Ανοικτού Εργαστηρίου της συλλογής έργων του Μουσείου Φωτογραφίας Θεσσαλονίκης-MOMUS και η οποία θα υποστηρίζει την απεικόνιση, καθώς και τη λειτουργία της αναζήτησης των έργων του μουσείου. Επίσης, ένα μέρος των εργασιών περιλαμβάνει την ενσωμάτωση της εφαρμογής εικονικής πραγματικότητας στην πλατφόρμα Διαδικτυακής Περιήγησης και την ανάπτυξη κατάλληλης διεπαφής χρήστη για την αλληλεπίδραση με τον εικονικό κόσμο μέσω της πλατφόρμας. Οι παραπάνω εργασίες σχετίζονται με τις Ενότητες Εργασίας ΕΕ3, ΕΕ4 και τα παραδοτέα Π3.3, Π4.2, Π4.3, Π4.4 του έργου.

Η ορθή εκτέλεση και ο έλεγχος του παραδοτέου έργου θα πιστοποιείται με βεβαίωση παραλαβής και καλής εκτέλεσης του έργου, η οποία θα υπογράφεται από τον Επιστημονικά Υπεύθυνο του έργου.

**ΑΜΟΙΒΕΣ**

Η συνολική αμοιβή του έκτακτου προσωπικού θα διαμορφωθεί σύμφωνα με τα οριζόμενα στη σχετική νομοθεσία και θα είναι ανάλογη των προσόντων των επιλεγέντων υποψηφίων και της διάρκειας απασχόλησής τους και μέχρι του ύψους του εγκεκριμένου προϋπολογισμού της πράξης.

**Χρονική Διάρκεια**

Η εκτιμώμενη χρονική διάρκεια των συμβάσεων ανάθεσης έργου που θα συναφθούν μεταξύ του ΕΚΕΤΑ/ΙΠΤΗΛ και των επιλεγέντων υποψηφίων είναι πέντε (5) μήνεςαπό την ημερομηνία έναρξής τους. Ο εκτιμώμενος χρόνος έναρξης των συμβάσεων είναι η 01/08/2022.

Η κάθε σύμβαση δύναται να ανανεωθεί ή παραταθεί χωρίς περιορισμό, μετά από απόφαση του Δ.Σ. του ΕΚΕΤΑ και εφόσον υπάρχει η απαιτούμενη πίστωση στο έργο, χωρίς τη διενέργεια νέας Πρόσκλησης, μέχρι την ημερομηνία λήξης της πράξης.

**Τόπος Απασχόλησης**

Ως τόπος απασχόλησης του έκτακτου προσωπικού ορίζεται η έδρα του ΕΚΕΤΑ, στο 6ο χλμ οδού Χαριλάου - Θέρμης, Θεσσαλονίκη.

Οι ενδιαφερόμενοι/ες πρέπει να διαθέτουν τα ακόλουθα προσόντα:

**Απαιτούμενα προσόντα**:

1. Πτυχίο Α.Ε.Ι. Ηλεκτρολόγου Μηχανικού και Μηχανικού Υπολογιστών ή Πληροφορικής ή συναφούς ειδικότητας
2. Καλή γνώση αγγλικής γλώσσας
3. Γνώσεις προγραμματισμού εφαρμογών Web (Javascript, Angular, React)

**ΕΠΙΘΥΜΗΤΑ/ ΠΡΟΣΘΕΤΑ προσόντα:**

1. Γνώσεις Υπηρεσιών δικτύου (web services) και βάσεων δεδομένων
2. Εμπειρία σε ερευνητικά ή/και αναπτυξιακά προγράμματα/έργα συναφή με το αντικείμενο της θέσεις

**ΚΡΙΤΗΡΙΑ ΑΞΙΟΛΟΓΗΣΗΣ:**

Η επιλογή των υποψηφίων για την παραπάνω θέση πραγματοποιείται μετά από αξιολόγηση/ βαθμολόγηση των υποβληθεισών αιτήσεων ως προς τα κριτήρια που περιγράφονται στον παρακάτω Πίνακα 1.

**Πίνακας 1: ΒΑΘΜΟΛΟΓΙΑ ΠΡΟΣΟΝΤΩΝ - ΚΡΙΤΗΡΙΩΝ**

|  |  |  |
| --- | --- | --- |
| **Α/Α** | **ΠΡΟΣΟΝ – ΚΡΙΤΗΡΙΟ ΑΞΙΟΛΟΓΗΣΗΣ** | **ΜΟΝΑΔΕΣ ΒΑΘΜΟΛΟΓΗΣΗΣ** |
| 1 | Βασικός τίτλος σπουδών (ανεξαρτήτως βαθμολογίας) | 100 |
| 2 | Γνώση ξένης (αγγλικής) γλώσσας (Καλή)  | 30 |
| 3 | Γνώσεις προγραμματισμού εφαρμογών Web (Javascript, Angular, React) | ΝΑΙ/ΟΧΙ |
| 4 | Συνέντευξη | Έως 100 |

Οι προκριθέντες υποψήφιοι ή όσοι από αυτούς κριθούν καταλληλότεροι ενδέχεται να κληθούν σε συνέντευξη. Κριτήρια αξιολόγησης στη συνέντευξη θα είναι αυτά που περιγράφονται στον παρακάτω Πίνακα 2.

**Πίνακας 2: Βαθμολόγηση κριτηρίων συνέντευξης**

|  |  |  |
| --- | --- | --- |
| **Κριτήριο** | **Περιγραφή** | **Βαθμολογία** |
| 1 | Τεστ γνώσεων προγραμματισμού (προφορικό ή/και γραπτό) | 50 |
| 2 | Ικανότητα συνεργασίας και επικοινωνίας | 20 |
| 3 | Αντίληψη - κρίση | 20 |
| 4 | Ανάπτυξη πρωτοβουλιών - αυτονομία | 10 |
|  | **ΣΥΝΟΛΟ** | **100** |

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Στο φάκελο υποβολής της πρότασης κάθε ενδιαφερόμενου θα πρέπει να εμπεριέχονται τα ακόλουθα στοιχεία και δικαιολογητικά:

1. Αίτηση υποψηφιότητας – Δήλωση υπογεγραμμένη με αναφορά στον κωδικό της θέσης (επισυνάπτεται)
2. Αναλυτικό βιογραφικό σημείωμα
3. Ευκρινή φωτοαντίγραφα βασικών τίτλων σπουδών, λοιπών τίτλων σπουδών, πιστοποιήσεων και βεβαιώσεων, καθώς και κάθε άλλο στοιχείο που θα τεκμηριώνει τα απαιτούμενα προσόντα και τα στοιχεία που θα αναφέρονται στο βιογραφικό του υποψηφίου.
4. Αναλυτικός πίνακας στοιχείων απόδειξης εμπειρίας, εφόσον απαιτείται (επισυνάπτεται)

**ΥΠΟΒΟΛΗ ΠΡΟΤΑΣΕΩΝ**

Οι ενδιαφερόμενοι καλούνται να υποβάλουν τις αιτήσεις τους και όλα τα απαραίτητα δικαιολογητικά εντός δεκαπέντε (15) ημερολογιακών ημερών από τη δημοσίευση της παρούσας Πρόσκλησης, δηλαδή το αργότερο μέχρι την **Τετάρτη 15/06/2022** **και ώρα 12:00** και να είναι διαθέσιμοι για ενδεχόμενη ατομική συνέντευξη.

Οι αιτήσεις (υπογεγραμμένες) και τα απαιτούμενα δικαιολογητικά συμμετοχής υποβάλλονται ηλεκτρονικά σε αρχείο “.zip“ στην ηλεκτρονική διεύθυνση <https://jobs.certh.gr/>. Σε περίπτωση περισσοτέρων της μιας ηλεκτρονικής υποβολής από τον ίδιο υποψήφιο για την ίδια Πρόσκληση λαμβάνεται υπόψη η τελευταία ηλεκτρονική υποβολή.

Θα ληφθούν υπόψη μόνο οι αιτήσεις που θα υποβληθούν ηλεκτρονικά, με ευθύνη του υποψηφίου, το αργότερο μέχρι την ως άνω καταληκτική ημερομηνία και ώρα υποβολής αιτήσεων.

Οι αιτήσεις θα πρέπει να υποβληθούν με την ένδειξη:

«**Αίτηση στο πλαίσιο της Πρόσκλησης Εκδήλωσης Ενδιαφέροντος με κωδικό θέσης 30597**» (όπως αυτός αναφέρεται παραπάνω) **για το έργο «Φορητό Εργαστήριο Ανοικτής Πρόσβασης για την Ανάδειξη της Τέχνης της Φωτογραφίας» - «MOMUS-Photo-VR»**

και να φέρουν **τα στοιχεία του υποψηφίου** (ονοματεπώνυμο, διεύθυνση, τηλέφωνο επικοινωνίας).

Αντικατάσταση της πρότασης ή διόρθωση αυτής ή συμπλήρωση τυχόν ελλειπόντων δικαιολογητικών επιτρέπεται μόνο μέχρι τη λήξη της προθεσμίας υποβολής των προτάσεων.

Αιτήσεις οι οποίες θα υποβληθούν μετά την ανωτέρω ημερομηνία και ώρα θα απορρίπτονται ως εκπρόθεσμες και δεν θα αξιολογούνται. Ελλιπείς αιτήσεις και αιτήσεις χωρίς αναφορά σε κωδικό θέσης δε θα ληφθούν υπ’ όψη. Προσόντα, που αναφέρονται είτε στην πρόταση, είτε στο βιογραφικό σημείωμα αλλά δεν τεκμηριώνονται με την υποβολή των αντιστοίχων δικαιολογητικών, δεν θα ληφθούν υπόψη και δεν θα μοριοδοτηθούν για την τελική κατάταξη των υποψηφίων.

Για περισσότερες πληροφορίες οι ενδιαφερόμενοι μπορούν να απευθύνονται στoν κ. Κεχαγιά Διονύσιο, τηλ. 2311 257716 ή στο email: diok@iti.gr.

**ΔΙΑΔΙΚΑΣΙΑ ΑΞΙΟΛΟΓΗΣΗΣ**

Οι υποψηφιότητες κάθε θέσης αξιολογούνται από Επιτροπή Αξιολόγησης, η οποία αποτελείται από 3 τακτικά και 3 αναπληρωματικά μέλη προερχόμενα από το προσωπικό του ΕΚΕΤΑ. Το ένα τακτικό μέλος είναι ο Επιστημονικά Υπεύθυνος της Πράξης. Η Επιτροπή έχει οριστεί με Απόφαση του Δ.Σ. του ΕΚΕΤΑ. Η Επιτροπή θα παραμείνει ίδια καθ’ όλη τη διάρκεια της πράξης. Επί ποινή απορρίψεως της πρότασης, δεν επιτρέπεται τα μέλη της Επιτροπής Αξιολόγησης να έχουν σχέσεις συγγένειας έως γ΄ βαθμού εξ αίματος ή εξ αγχιστείας με οποιονδήποτε υποψήφιο.

Η αξιολόγηση θα ολοκληρωθεί με σύνταξη πίνακα κατάταξης (*δεν απαιτείται σύνταξη πίνακα κατάταξης, όταν έχει υποβληθεί μόνο μια πρόταση ή όταν μόνο μία πρόταση αξιολογηθεί/ βαθμολογηθεί*). Υποβληθείσα πρόταση η οποία δεν πληροί τα απαιτούμενα προσόντα της Πρόσκλησης δεν βαθμολογείται και απορρίπτεται. Η εισήγηση της Επιτροπής προωθείται στο Δ.Σ. του ΕΚΕΤΑ προς έγκριση.

**ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ**

Μετά την έγκρισή τους από το Δ.Σ. του ΕΚΕΤΑ τα αποτελέσματα της αξιολόγησης αναρτώνται στη ΔΙΑΥΓΕΙΑ και στην ιστοσελίδα του ΕΚΕΤΑ ([www.certh.gr](http://www.certh.gr)).

**ΥΠΟΒΟΛΗ ΕΝΣΤΑΣΕΩΝ**

Οι υποψήφιοι που υπέβαλαν αίτηση για την πλήρωση θέσης της παρούσας Πρόσκλησης έχουν δικαίωμα :

1. Υποβολής ένστασης κατά της κατάταξής τους εντός προθεσμίας 5 εργασίμων ημερών από την επομένη της ανάρτησης των αποτελεσμάτων με γραπτή αίτησή τους προς το ΕΚΕΤΑ / Ινστιτούτο Τεχνολογιών Πληροφορικής και Επικοινωνιών (ΙΠΤΗΛ).
2. Πρόσβασης στα στοιχεία του ατομικού φακέλου υποψηφιότητας και στα φύλλα αξιολόγησης - βαθμολόγησης των λοιπών υποψηφίων συνεργατών μετά από γραπτή αίτησή τους που υποβάλλουν προς το ΕΚΕΤΑ/ Ινστιτούτο Τεχνολογιών Πληροφορικής και Επικοινωνιών (ΙΠΤΗΛ), εντός 5 εργασίμων ημερών από την επόμενη της αναρτήσεως των αποτελεσμάτων και υπό τον όρο της τήρησης των προβλεπόμενων στο με Α.Π. Γ/ΕΞ/4163-1/6.7.2012 έγγραφο της Αρχής Προστασίας Δεδομένων Προσωπικού Χαρακτήρα.

Οι ενστάσεις υποβάλλονται με έναν από τους παρακάτω τρόπους: αυτοπροσώπως, με εξουσιοδοτημένο πρόσωπο, μέσω ταχυδρομείου, μέσω ταχυμεταφορέα. Στους τελευταίους δύο τρόπους ως ημερομηνία υποβολής της αίτησης θεωρείται η ημερομηνία στη σφραγίδα του ταχυδρομείου/ταχυμεταφορέα. Αν η ημέρα εκπνοής της ανωτέρω προθεσμίας είναι μη εργάσιμη, η προθεσμία μεταφέρεται στην αμέσως επόμενη εργάσιμη ημέρα. Εκπρόθεσμες ενστάσεις δε λαμβάνονται υπ’ όψη και δεν εξετάζονται.

Αρμόδια να εξετάσει τις ενστάσεις είναι η Επιτροπή Ενστάσεων, η οποία αποτελείται από 3 τακτικά και 3 αναπληρωματικά μέλη, προερχόμενα από το προσωπικό του ΕΚΕΤΑ. Δεν επιτρέπεται τα μέλη της Επιτροπής Ενστάσεων να έχουν σχέσεις συγγένειας έως γ΄ βαθμού εξ αίματος ή εξ αγχιστείας με οποιονδήποτε υποψήφιο.

**ΛΟΙΠΟΙ ΟΡΟΙ**

1. Η ανάθεση του έργου θα γίνει σύμφωνα με τα προβλεπόμενα στην Πρόσκληση της Δράσης «ΕΡΕΥΝΩ-ΔΗΜΙΟΥΡΓΩ-ΚΑΙΝΟΤΟΜΩ» και την Απόφαση Ένταξης της Πράξης με τίτλο **«Φορητό Εργαστήριο Ανοικτής Πρόσβασης για την Ανάδειξη της Τέχνης της Φωτογραφίας» - «MOMUS-Photo-VR»** και κωδικό **5131357 / Τ2ΕΔΚ-02053**.
2. Για τους ενδιαφερόμενους, των οποίων οι τίτλοι σπουδών τριτοβάθμιας εκπαίδευσης (προπτυχιακών και μεταπτυχιακών) αποτελούν απαιτούμενο ή πρόσθετο τυπικό προσόν και έχουν χορηγηθεί από ιδρύματα του εξωτερικού, αυτοί πρέπει να συνοδεύονται από πιστοποιητικά αναγνώρισης του ΔΟΑΤΑΠ.
3. Καθ’ όλη τη διάρκεια της Πράξης, και εφόσον προκύψει ανάγκη αντικατάστασης προσώπων που έχουν επιλεγεί σύμφωνα με την παρούσα Πρόσκληση, η αντικατάσταση θα πραγματοποιηθεί με την επιλογή -βάσει βαθμολογίας/μοριοδότησης- άλλου/ων υποψηφίου/ων από το συντεταγμένο πίνακα κατάταξης.
4. Η Αίτηση υποψηφιότητας- Δήλωση που υποβάλλεται πρέπει να είναι πλήρως συμπληρωμένη και υπογεγραμμένη από τον υποψήφιο. Σε αντίθετη περίπτωση ο υποψήφιος αποκλείεται από την διαδικασία και δεν αξιολογείται από την Επιτροπή Αξιολόγησης. Η ευθύνη για την ορθή συμπλήρωση της πρότασης είναι αποκλειστικά του υποψηφίου.
5. Επισημαίνεται ότι η παρούσα Πρόσκληση δύναται σε κάθε στάδιο αυτής να ματαιωθεί, χωρίς έκαστος υποψήφιος να διατηρεί οιαδήποτε αξίωση έναντι του ΕΚΕΤΑ.
6. Η συμμετοχή συνεπάγεται πλήρη αποδοχή των όρων της παρούσας Πρόσκλησης Εκδήλωσης Ενδιαφέροντος.
7. Η πιστοποίηση γνώσης του τίτλου γλωσσομάθειας αποδεικνύεται με βάση το άρθρο 28 του Π.Δ. 50/2001 (ΦΕΚ 39/05.03.2001/τ. Α’), όπως έχει τροποποιηθεί και ισχύει.
8. Η πιστοποίηση γνώσης Η/Υ αποδεικνύεται με βάση τα οριζόμενα στο άρθρο 27 του Π.Δ. 50/2001 (ΦΕΚ 39/05.03.2001/τ. Α’), όπως έχει τροποποιηθεί και ισχύει.
9. Οι επιλεχθέντες υποψήφιοι πριν την ανάληψη των καθηκόντων τους οφείλουν με δήλωσή τους προς το ΕΚΕΤΑ / Ινστιτούτο Τεχνολογιών Πληροφορικής και Επικοινωνιών (ΙΠΤΗΛ) να δηλώσουν εάν έχουν συζυγικό ή συγγενικό δεσμό (εξ αίματος ή εξ αγχιστείας) με οποιονδήποτε εργαζόμενο του ΕΚΕΤΑ, προσδιορίζοντας τη συζυγική ή συγγενική σχέση καθώς επίσης και το πρόσωπο με το οποίο συνδέονται με συζυγικό ή συγγενικό δεσμό.
10. Κάθε υποψήφιος δικαιούται να υποβάλει μία μόνο αίτηση-δήλωση για κάθε θέση, η οποία επέχει θέση υπευθύνου δηλώσεως και η ανακρίβεια των δηλουμένων στοιχείων συνεπάγεται τον αποκλεισμό του υποψηφίου. Αν δεν υποβληθούν τα ανωτέρω δικαιολογητικά ο υποψήφιος τίθεται εκτός διαδικασίας και η πρότασή του απορρίπτεται.
11. Επισημαίνεται ότι εάν τα επιλεγέντα πρόσωπα είναι δημόσιοι υπάλληλοι, έχουν προσωπική ευθύνη τήρησης των προϋποθέσεων του άρθρου 31 του Ν. 3528/2007.
12. Το ΕΚΕΤΑ θα συλλέξει και θα επεξεργαστεί τα δεδομένα προσωπικού χαρακτήρα που αφορούν τους υποψηφίους και περιλαμβάνονται στις αιτήσεις και τα δικαιολογητικά που καταθέτουν ή προκύπτουν από αυτά αποκλειστικά για τον σκοπό της επιλογής των υποψηφίων για τις προκηρυσσόμενες θέσεις και για την υποστήριξη των σχετικών διαδικασιών. Η επεξεργασία των δεδομένων προσωπικού χαρακτήρα πραγματοποιείται σύμφωνα με τα οριζόμενα στον Γενικό Κανονισμό Προστασίας Δεδομένων (2016/679/ΕΕ) και την ισχύουσα εθνική νομοθεσία.

Τα ως άνω δεδομένα προσωπικού χαρακτήρα δεν διαβιβάζονται, κοινοποιούνται, ανακοινώνονται σε τρίτους και δεν καθίστανται προσβάσιμα σε αυτούς, εκτός εάν αυτό επιβάλλεται από το νόμο ή είναι απαραίτητο για σκοπούς άσκησης, θεμελίωσης ή υπεράσπισης δικαιώματος κατά τα οριζόμενα στον Κανονισμό και στην ισχύουσα εθνική νομοθεσία. Στην τελευταία περίπτωση η διαβίβαση, κοινοποίηση, ανακοίνωση ή παροχή πρόσβασης περιορίζεται στα δεδομένα προσωπικού χαρακτήρα και σχετικά στοιχεία και δικαιολογητικά που αποτέλεσαν τη βάση της αξιολόγησης των υποψηφίων για την κατάληψη των συγκεκριμένων θέσεων.

Το ΕΚΕΤΑ διατηρεί τα δεδομένα προσωπικού χαρακτήρα και τα σχετικά στοιχεία και δικαιολογητικά που υποβάλλονται μόνο για το διάστημα που απαιτείται για την εκπλήρωση του ως άνω σκοπού της επεξεργασίας (ολοκλήρωση της διαδικασίας επιλογής). Δεδομένα προσωπικού χαρακτήρα και σχετικά στοιχεία και δικαιολογητικά διατηρούνται και ύστερα από το διάστημα αυτό, εφόσον αυτό απαιτείται από το νόμο ή είναι απαραίτητο για τη θεμελίωση, άσκηση ή/και υποστήριξη νομικών αξιώσεων.

1. Η παρούσα Πρόσκληση θα δημοσιευτεί στην ιστοσελίδα του ΕΚΕΤΑ ([www.certh.gr](http://www.certh.gr)), στη ΔΙΑΥΓΕΙΑ και όπου αλλού απαιτεί ο φορέας χρηματοδότησης του έργου.

**ΥΠΟΒΟΛΗ ΑΙΤΗΣΗΣ - ΔΗΛΩΣΗΣ**

(με όλες τις συνέπειες του νόμου για ψευδή δήλωση)

Επώνυμο: ……………………………….……………………. Όνομα: .………………………..………………….

Πτυχίο (ή Δίπλωμα:) ……………………… Τελικός βαθμός (αριθμητικά, προσέγγιση 2 δεκαδικών): ………….

Έτος γέννησης: …………… Τόπος γέννησης: ……………….……..………… Νομός: ……………………….………………..…

Όνομα και επώνυμο του πατέρα: ………………………………………………………………….………………………………....….

Όνομα και επώνυμο της μητέρας: …………………………………………….…………..…………………………….……………….

Διεύθυνση κατοικίας: Οδός: …………………………………….…… Αρ: …….. Τ.Κ.: ……. Πόλη: ………..………….…….. Τηλ.: ………………………...………..

Διεύθυνση εργασίας: Οδός: ………………………….………………… Αρ: …….. Τ.Κ.: ……. Πόλη: ………..………….…….. Τηλ.: ..………………………………....

Κινητό τηλ: ……………….……………………….. e-mail: …………....……………………… Α.Φ.Μ………………..……………....

**Να αναγραφούν στην παρούσα πρόταση-δήλωση και στο εξωτερικό του φακέλου τα εξής**:

1. Ο Κωδικός θέσης της Πρόσκλησης Εκδήλωσης Ενδιαφέροντος: ………………
2. Η πράξη «……………………….»
3. Τα στοιχεία του υποψηφίου (ονοματεπώνυμο, διεύθυνση, τηλέφωνο επικοινωνίας)

Δηλώνω υπεύθυνα ότι οι πληροφορίες που δίνονται στο σύνολο

των εντύπων αυτής της πρότασης είναι ακριβείς και αληθείς.

**ΥΠΟΓΡΑΦΗ**

Ημερομηνία: \_\_\_/\_\_\_/\_\_\_\_\_\_

Συνημμένα υποβάλλω: 1.

2.

3.

**ΑΝΑΛΥΤΙΚΟΣ ΠΙΝΑΚΑΣ ΣΤΟΙΧΕΙΩΝ ΑΠΟΔΕΙΞΗΣ ΤΗΣ ΕΜΠΕΙΡΙΑΣ**

(Καταγράφεται από τον υποψήφιο όλη η σχετική με το αντικείμενο της πρόσκλησης εμπειρία **εφόσον απαιτείται**)

|  |  |  |  |  |  |
| --- | --- | --- | --- | --- | --- |
| **Α/Α** | **ΑΠΟ****(μην-έτος)** | **ΕΩΣ****(μην-έτος)** | **Μήνες απασχό λησης** | **Φορέας απασχόλησης –** **Εργοδότης** | **Αντικείμενο απασχόλησης** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

 **ΓΕΝΙΚΟ ΣΥΝΟΛΟ ΜΗΝΩΝ ΕΜΠΕΙΡΙΑΣ ………………...**